b'\n_START_ARTICLE_\nDet Sikkerheds- og Nedrustningspolitiske Udvalg\n_START_PARAGRAPH_\nDet Sikkerheds- og Nedrustningspolitiske Udvalg, kaldet (SNU), blev nedsat af Anker J\xc3\xb8rgensens fjerde regering i 1980 med det angivelige form\xc3\xa5l at styrke den danske forskning i sikkerhedspolitiske sp\xc3\xb8rgsm\xc3\xa5l og styrke den offentlige debat om nedrustnings- og skikkerhedssp\xc3\xb8rgsm\xc3\xa5l. Udvalget virkede s\xc3\xa5ledes, da Den f\xc3\xb8rste Schl\xc3\xbcter-regering ("Firkl\xc3\xb8verregeringen") af Folketingets flertal blev p\xc3\xa5lagt at tage afstand fra v\xc3\xa6sentlige NATO-beslutninger, herunder is\xc3\xa6r den kontroversielle Dobbeltbeslutning. Ogs\xc3\xa5 i debatten om Norden som Atomv\xc3\xa5benfri Zone var udvalget involveret. Efter den kolde krigs afslutning \xc3\xa6ndredes den sikkerhedspolitiske dagsorden og udvalget blev nedlagt i 1995 og sammenlagt med Dansk Udenrigspolitisk Institut._NEWLINE_Udvalgets medlemmer blev udpeget for en tre\xc3\xa5rig periode med virkning fra januar 1981. Pressen blev repr\xc3\xa6senteret med tre journalister. Udenrigsminister Uffe Ellemann-Jensen (V) udskiftede i december 1983 flere medlemmer af SNU og nedlagde pressens repr\xc3\xa6sentation i udvalget._NEWLINE_1981-82 var cand.scient.pol., lektor Ib Faurby SNU\'s f\xc3\xb8rste sekretariatschef, og han blev efterfulgt af Svend Aage Christensen._NEWLINE_Ogs\xc3\xa5 Politikens senere chefredakt\xc3\xb8r T\xc3\xb8ger Seidenfaden var ansat i sekretariatet (1984-85)._NEWLINE_If\xc3\xb8lge tidligere PET-chef Ole Stig Andersen var \xc3\xa9t af udvalgets medlemmer, J\xc3\xb8rgen Dragsdahl, p\xc3\xa5virkningsagent for KGB og den direkte anledning til, at klassificeret materiale blev hemmeligholdt for medlemmerne af SNU, mens Dragsdahl deltog i SNU\'s m\xc3\xb8der.'